cyanic-selkie/wikianc huggingface dataset:
திருவருட்பா
திருவருட்பா என்பது வள்ளலார் பாடிய 5818 பாடல்களின் தொகுப்பாகும். ஆசிரிய விருத்த நடையில் பாடப்பட்டுள்ள இப்பாடல்கள் ஆறு தொகுப்புகளாக (இத்தொகுப்புகள் திருமுறை எனவும் அவரது தொண்டர்களால் வழங்கப்படுகின்றன, எனினும் சைவத்திருமுறைகளான பன்னிரெண்டு திருமுறைகள் வேறு.) தொகுக்கப்பட்டுள்ளன. இப்பாடல்கள் தம்முடைய சுய அனுபவங்களையும் ஆன்மீக பெரு உணர்வையும் விளம்புவன என்றும் அவற்றை வணிக முறையில் பதிப்பிக்க வேண்டாம் என்றும் வள்ளலார் கேட்டுக்கொண்டார். எனினும், வள்ளலாரின் தொண்டர்கள் அவரிடம் தொடர்ந்து வலியுறுத்தி இப்பாடல்களை பதிப்பிப்பதற்கான அனுமதியைப் பெற்றனர்.
வெளி இணைப்புகள்
Thiruvarutpa
சுனெட் லோப்சர்
சுனெட் லோப்சர் (Sunette Loubser, பிறப்பு: செப்டம்பர் 26 1982), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 26  ஒருநாள் பன்னாட்டுத் துடுப்பாட்டப்  போட்டிகளிலும்,  14 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2007 - 2010 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1982 பிறப்புகள் பகுப்பு:வாழும் நபர்கள்
அரியலூர் (பக்கவழி நெறிப்படுத்தல்)
அரியலூர் என்ற பெயரில் உள்ளவை:
மாலத்தீவின் வரலாறு
மாலத்தீவு (The Maldives ) என்பது 1192 தீவுகளை  உள்ளடக்கிய, 26 இயற்கையான  பவளத்தீவுகள் கொண்டிருக்கும் ஒரு நாடாகும்.
வரலாற்றுப் பின்னணி
ராடன் எனப்படும் ராசாக்களாலும் எப்போதாவது ராணின் எனப்படும் ராணிகளாலும் மிகவும் பண்டைய காலத்திலிருந்தே மாலத்தீவு ஆளப்பட்டு வந்துள்ளது. இந்தியப் பெருங்கடலின் முக்கியமான கடல் பாதையில் இத்தீவு அமைந்துள்ளதால் வரலாற்று ரீதியாக முக்கியத்துவம் பெற்று வந்துள்ளது. இந்தியாவும் இலங்கையும் மாலத்தீவின் அண்டை நாடுகளாக இருக்கின்றன. இவ்விரு நாடுகளும் பல நூற்றாண்டுகளாக மாலத்தீவுடன் நெருங்கிய கலாச்சார மற்றும் பொருளாதாரத் தொடர்பு கொண்டுள்ளன. பலகறை சங்கு என்ப்படும் கடல் பொருள் மாலத்தீவுகளுக்கு முக்கிய ஆதாரமாக விளங்கியுள்ளது. பின்னர், இச்சங்குகள் ஆசியா முழுவதும் மற்றும் கிழக்கு ஆப்பிரிக்காவின் கடலோரப் பகுதிகளிலும் பணமாகப் பயன்படுத்தப்பட்டுள்ளன. பண்டைய இந்தியாவில் அரசாண்ட கலிங்கர்களின் தாக்கம் இத்தீவில் அதிகமாகக் காணப்படுகிறது. இவர்களே கடல் வழியாக இலங்கை மற்றும் மாலத்தீவுகளுக்கு வியாபாரத்திற்காக வந்துள்ளனர். தவிர பௌத்த மதத்தையும் இத்தீவில் பரப்புவதற்கும் காரணமாக இருந்துள்ளனர். எனவே, பண்டைய இந்து மதமும் அதன் கலாச்சாரமும் மாலத்தீ வின் உள்ளூர் கலாச்சாரத்தில் அழிக்க முடியாத அளவிற்கு இரண்டறக் கலந்துள்ளன.
ஐரோப்பியக் காலனிய சக்திகள் இந்தியப் பெருங்கடலின் கடல்வழி வர்த்தகத்தில் ஆதிக்கம் செலுத்தத் தொடங்கிய 16 ஆம் நூற்றாண்டிற்குப் பிறகு, முதலில் போர்த்துக்கீசியர்களும் அவர்களைத் தொடர்ந்து டச்சுக்காரர்களும் எப்போதாவது பிரஞ்சுக்காரர்களும் மாலத்தீவுகளின் உள்ளூர் அரசியலில் தலையிட்டுள்ளனர். எனினும், 19 ஆம் நூற்றாண்டில் ஆங்கிலேயர்களின் பாதுகாப்புக்கு மாலத்தீவு மாறியவுடன் இக்குறுக்கீடுகள் முடிவுக்கு வந்தன. இத்தீவின் முடியாட்சி அரசியலுக்கு முடிவுகட்டி சுயாட்சிக்கான நடவடிக்கைகள் மேற் கொள்ளப்பட்டன. 1965 ஆம் ஆண்டு 26 சூலையில் மாலத்தீவுக்கு முழுமையான சுதந்திரம் ஆங்கிலேயரிடமிருந்து கிடைத்தது. எனினும், அவர்கள் 1976 ஆம் ஆண்டுவரை இப்பவளத்தீவின் தென்கோடியில் உள்ள கான் தீவில் தங்களுடைய விமானத் தளத்தை பராமரித்து வந்தனர். மிகப்பெரிய ஒரு பனிப்போரின் உச்சத்தில் ஆங்கிலேயர்கள் 1976 இல் இத்தளத்தை விட்டு வெளியேறினர். கிட்டத்தட்ட இவர்கள் வெளியேறியவுடன் கான விமானத்தளத்தின் எதிர்காலம் குறித்த ஊகங்கள் தூண்டப்பட்டன. சோவியத் யூனியன் இவ்விமானத்தளத்தை உபயோகப்படுத்திக் கொள்வதற்காக வைத்த கோரிக்கையை மாலத் தீவு நிராகரித்தது.
1990 களின் தொடக்கத்தில் மாலத்தீவுக் குடியரசின் முன் மிகப்பெரிய சவால் ஒரு தீர்க்கப்பட வேண்டியிருந்தது. மீன் பிடிதொழில், விவசாயம் மற்றும் சுற்றுலா முதலிய மிகக்குறைவான வளங்களில் இருந்து விரைவான பொருளாதார வளர்ச்சியையும் நவீனமாதலையும் உண்டாக்கும் அவசியம் மிகமுக்கியமான பிரச்சினையாக இருந்தது. உத்தேசமாக உயர்ந்து வரும் கடல் மட்ட உயர்வும் தாழ்வான பகுதியில் காணப்படும் இப்பவளத்தீவு எதிர்நோக்கும் அழிவையும் கடந்து நிருபிக்கவும் வேண்டியிருந்தது.
தொடக்க காலம்
அண்டையிலுள்ள இந்தியத் துணைக் கண்டத்தின் தெற்கு கடற்கரைப் பகுதியில் இருந்து மாலத்தீவுக்கு முதன்முதலாக வந்து குடியேறியுள்ளனர். மாலத்தீவினரின் வாய்மொழிச் செய்திகள், மொழியியல் மற்றும் கலாச்சார மரபு மற்றும் சுங்கத்துறை நடவடிக்கைகள் முதலியனவற்றின் ஒப்பீட்டு ஆய்வு முடிவுகள் இக்கருத்துக்கு ஆதாரங்களாக உள்ளன. முதல் மாலத்தீவு குடியேறிகளான இவர்கள் எந்தவிதமான தொல்பொருள் எச்சங்களையும் விட்டுச்செல்லவில்லை.
அவர்கள் தங்கள் வீடுகளை மரத்தாலும், பனை மடல்களாலும் மற்றும் பிற எளிதில் மக்கும் பொருட்களாலும் கட்டப்பட்டிருந்தன. வெப்பமண்டல தட்பவெப்ப நிலையில் இவை உப்பு மற்றும் காற்றால் எளிதில் அழிந்துபோயின. இவர்களுடைய தலைவர்கள் அல்லது தலைவரின் பிரதிநிதிகளாக நியமிக்கப்பட்டவர்களும் கல்லால் கட்டப்பட்ட அரண்மனைகள், சுற்றுச்சுவர்கள் மற்றும் மத அடையாளங்களான கோயில்கள் முதலியனவற்றை கட்டிக்கொள்ளவில்லை
மாலத்தீவுகளில் பௌத்த இராச்சியம்
பெரும்பாலான வரலாற்றுப் புத்தகங்களில் மாலத்தீவில் பௌத்தமதம் இருந்தது தொடர்பாக சுருக்கமாக குறிப்பிடப்பட்டிருந்த போதிலும், மாலத்தீவில் பௌத்தமதம் தோன்றி வளர்ந்த 1400 ஆண்டு கால வரலாற்றைக் கொண்டிருக்கிறது. தற்பொழுதைய மாலத்தீவுக் கலாச்சாரமும் பௌத்தமும் இணைந்தே மாலத்தீவு வரலாற்றுடன் தழைத்தோங்கின.
புற இணைப்புகள்
பகுப்பு:மாலைதீவுகள் பகுப்பு:ஆசிய மாதக் கட்டுரைகள் நவம்பர் 2015
ரமேஷ் - பிரேம்
பின்நவீனத்துவ அணுகுமுறை, இலக்கியக் கோட்பாடுகள், படைப்புகள் ஆகியவற்றைத் தமிழில் அறிமுகம் செய்து, அது குறித்த விவாதங்களை உருவாக்கி, தமிழ் இலகக்கிய அறிவுலகப் போக்கை ஆக்கபூர்வமானதாக மாற்றியவர்களுள் குறிப்பிடத் தக்கவர்கள் பிரேம்-ரமேஷ். பின்நவீனத்துவ படைப்பிலக்கியவாதிகளாகவும் விமர்சகர்களாகவும் அறியப்படுபவர்கள். கவிதைகள், சிறுகதைகள், நாவல்கள், நாடகங்கள், விமர்சனக் கட்டுரைகள் இவர்கள் இலக்கியப் பங்களிப்புகள். புதுச்சேரி அரசின். ”கம்பன் புகழ் விருது” இரண்டு முறை இவர்களுக்கு வழங்கப்பட்டுள்ளது. 2007 முதல் இருவரும் இணைந்து எழுதுவதை விடுத்து தனித்தனியே தமது எழுத்துகளை அளித்துவருகின்றனர்.
பிற
பகுப்பு:தமிழக எழுத்தாளர்கள் பகுப்பு:புதுச்சேரி எழுத்தாளர்கள்
செல்வி திருச்சந்திரன்
செல்வி திருச்சந்திரன் (மானிப்பாய், யாழ்ப்பாணம், இலங்கை) ஈழத்து எழுத்தாளர். தற்சமயம் கொழும்பில் வாழ்கிறார். இவர் பெண்நிலை, வர்க்கம், பண்பாடு, பால் நிலை போன்ற பல விடயங்களை ஆய்வு செய்து எழுதி நூலாக்கியுள்ளார். நிவேதினி என்ற பெண்நிலைவாத சஞ்சிகையின் ஆசிரியராகவும் இருக்கிறார்.
பட்டங்கள்
இவர் தனது கலைமானிப் பட்டத்தை இலங்கைப் பேராதனைப் பல்கலைக் கழகத்திலும், கலாநிதிப் பட்டத்தினை அம்ஸ்டாம் Vrije பல்கலைக்கழகத்திலும் பெற்றிருக்கிறார்.
தொழில்
கொழும்பில் உள்ள பெண்கள் கல்வி ஆய்வு நிறுவனத்தின் நிறைவேற்று இயக்குனராகப் பணியாற்றுகிறார்.
எழுதிய நூல்கள்
<i> </i>
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:இலங்கைப் பெண் எழுத்தாளர்கள்
பொம்மஹள்ளி ஊராட்சி
பொம்மஹள்ளி ஊராட்சி (Bommahalli Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2808 ஆகும். இவர்களில் பெண்கள் 1401 பேரும் ஆண்கள் 1407 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டைகர் பிரபாகர்
டைகர் பிரபாகர், இந்தியத் திரைப்பட நடிகர் ஆவார். இவர் தமிழ், கன்னடம், தெலுங்கு, மலையாளம், இந்தி மொழித் திரைப்படங்களில் நடித்துள்ளார். இருப்பினும், கன்னடத் திரைத்துறையில் முன்னணி நடிகராக விளங்கினார். இவரது மனைவி ஜெயமாலா நடிகை ஆவார்.
சான்றுகள்
பகுப்பு:கன்னடத் திரைப்பட நடிகர்கள் பகுப்பு:1948 பிறப்புகள் பகுப்பு:2001 இறப்புகள் பகுப்பு:இந்தியத் திரைப்பட இயக்குநர்கள் பகுப்பு:கன்னடத் திரைப்பட இயக்குநர்கள் பகுப்பு:சிவமொக்கா மாவட்ட நபர்கள் பகுப்பு:1947 பிறப்புகள்
மரியாவின் பாடல்
இப்பாடலின் வரிகள் லூக்கா நற்செய்தியில் இடம் பெறுகின்றது. இது மரியாள் எலிசபெத்தைச் சந்தித்த போது பாடப்படுகின்றது. இப்படலைக்கேட்கும் போது எலிசபெத்து திருமுழுக்கு யோவானை ஆறு மாதம் கருத்தரித்திருந்தார்.
இப்பாடல் பல பழைய ஏற்பாடு விவிலியப் பகுதிகளின் கருப்போருளைக்கொண்டுள்ளது. 1 சாமுவேல் நூலில் காணப்படும் அன்னாவின் பாடல் மற்றும் செப்துவசிந்தா படிகளினோடும் ஒத்து இருக்கின்றது.
பாடல்
இப்பாடலின் மூல மொழி புதிய ஏற்பாடு எழுதப்பட்ட மொழியான கிரேக்கம் ஆகும்.
கத்தோலிக்க திருச்சபையின் அதிகாரப்பூர்வ இலத்தீன் வடிவம்:
தமிழ் விவிலிய வடிவம்:
வழிபாடுகளில்
இப்பாடல் கத்தோலிக்க திருச்சபையில் திருப்புகழ் மாலை (கட்டளை செபம்), லூதரனியம் மற்றும் ஆங்கிலிக்கத்தில் மாலை செபமாகவும் பயன் படுத்தப்படுகின்றது.
இப்பாடலை திரித்துவப் புகழோடு நிறைவு செய்வது மரபு.
இசை
இப்பாடலுக்கு ஆன்டன் புரூக்னர், விவால்டி, யோகான் செபாஸ்தியன் பாக் முதலிய பலர் இசை அமைத்துள்ளனர். தமிழ் மொழியிலும் இப்பாடல் பலரால் இசை அமைக்கப்பட்டு வழிபாடுகளில் பயன்படுத்தப்படுகின்றது.
சமூகம் மற்றும் அரசியல்
இப்பாடலுக்கு தர்கால இசை வடிவம் "Let Morning Shine" என்னும் ரிச்சர்டு வுவின் பாடல் தொகுப்பில் இடம் பெருகின்றது. இது தென் கொரியாவின் விடுதலைக்காக இயற்றப்பட்டது ஆகும்.
விசயகாந்து
விசயகாந்து (Vijayakanth, பிறப்பு: 25 ஆகத்து 1952) ஒரு திரைப்பட நடிகரும், தேசிய முற்போக்கு திராவிடக் கழகம் கட்சியின் நிறுவனத்தலைவரும், பொதுச்செயலாளரும் ஆவார்.2006 முதல் 2016 வரை தமிழ்நாடு சட்ட மன்ற உறுப்பினராகவும், 2011 ஆம் ஆண்டு முதல் 2016 ஆம் ஆண்டு வரை  சட்டமன்ற எதிர்க்கட்சித்தலைவராகவும் இருந்தார்.
மண வாழ்க்கை
விசயகாந்து, 1990 ஆம் ஆண்டில் பிரேமலதா என்னும் பெண்ணைத் திருமணம் செய்துகொண்டார். இவர்களுக்கு விசய பிரபாகரன் மற்றும் சண்முக பாண்டியன் என இருமகன்கள் உள்ளனர்.
அரசியல் வாழ்க்கை
1993 ஆம் ஆண்டில் தமிழ்நாட்டில் நடைபெற்ற உள்ளாட்சித் தேர்தலில் இவரது ரசிகர் மன்றத்தினர் சுயேச்சையாகப் போட்டியிட்டனர். அவர்களில் பலர் வெற்றிபெற்றனர். இப்பின்புலத்தில் விஜயகாந்த் தானும் அரசியலில் ஈடுபடும் எண்ணங்கொண்டார். அதனை அவ்வப்பொழுது வெளியிட்டும் வந்தார்.
அரசியல் கட்சி
2005 ஆம் ஆண்டு தேசிய முற்போக்கு திராவிடக் கழகம் என்ற பெயரில் புதிய அரசியல் கட்சி ஒன்றைத் தொடங்கினார். இவர் கட்சியின் நிறுவனத் தலைவராகப் பொறுப்பேற்றார். இரசிகர் மன்றத்தின் மாநிலத் தலைவராக இருந்த ராமு வசந்தன், கட்சியின் பொதுச் செயலாளராகப் பொறுப்பேற்றார்.
2006 ஆம் ஆண்டு தேர்தல்
2006 ஆம் ஆண்டு தமிழ்நாடு மாநில சட்டமன்றத் தேர்தலில், விருத்தாச்சலம் தொகுதியிலிருந்து வெற்றி பெற்று தமிழக சட்டபேரவை உறுப்பினராக பணியாற்றினார். இத்தேர்தலில் மற்ற தொகுதிகளில் போட்டியிட்ட இக்கட்சியைச் சேர்ந்த மற்ற வேட்பாளர்கள் தோல்வி அடைந்தனர்.
2011 ஆம் ஆண்டு தேர்தல்
பின்னர் 2011 ஆம் ஆண்டு நடந்த சட்டமன்றத் தேர்தலில், இரிஷிவந்தியம் தொகுதியிலில் போட்டியிட்டு வெற்றி பெற்றார். இத்தேர்தலில் அவரது கட்சிக்கு எதிர்க்கட்சித் தகுதி கிடைத்தது. 2011 ஆம் ஆண்டு முதல் 2016 ஆம் ஆண்டு வரை தமிழ்நாடு சட்ட மன்ற உறுப்பினராகவும், எதிர்க்கட்சித் தலைவராகவும் இருந்தார்.
2016 ஆம் ஆண்டு தேர்தல்
பின்னர் 2016 ஆம் ஆண்டு நடந்த சட்டமன்றத் தேர்தலில், மக்கள் நலக் கூட்டணியுடன் இணைந்து தேர்தலை சந்தித்தார். இவர் அணியின் முதல்வர் வேட்பாளராக அறிவிக்கப்பட்டார். அத்தேர்தலில் இவர் உளுந்தூர்ப்பேட்டை தொகுதியில் போட்டியிட்டார். ஆனால் அத்தேர்தலில் இவரும், இவருடைய கூட்டணி கட்சிகள் அனைத்து தொகுதிகளிலும் படுதோல்வியை சந்தித்தனர். இவர் போட்டியிட்ட உளுந்தூர்ப்பேட்டை தொகுதியில், 34,447 வாக்குகள் பெற்று தோல்வியடைந்தார்
திரைப்பட வாழ்க்கை
இயக்குநர் காஜா 'விஜயராஜ்' என்னும் பெயரை விஜயகாந்த் என மாற்றி வைத்தார். திரைப்படத்தில் நடிக்கும் நோக்கத்தோடு சென்னைக்கு வந்தார். தொடர் முயற்சிக்குப் பின்னர் 1978 ஆம் ஆண்டிலிருந்து தமிழ்த் திரைப்படங்களில் நடிக்கத் தொடங்கிய இவர், தமிழ்நாட்டின் முன்னணி நடிகர்களுள் ஒருவராக இருந்தார். இவர் இதுவரை 156 படங்களில் நடித்திருக்கிறார். 1991 ஆம் ஆண்டில் விஜயகாந்த் நடித்த கேப்டன் பிரபாகரன் என்னும் படம் நூறாவது படமாக வெளிவந்து வெற்றியை ஈட்டித் தந்தது. இந்தப் படம் தான் இவருக்கு கேப்டன் என்னும் அடை மொழியைத் தந்தது.
வெளி இணைப்பு
பகுப்பு:தமிழ்த் திரைப்பட நடிகர்கள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:மதுரை மக்கள் பகுப்பு:இந்திய நடிகர்-அரசியல்வாதிகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:பிலிம்பேர் விருதுகள் வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தெலுங்கு மக்கள் பகுப்பு:தேசிய முற்போக்கு திராவிடக் கழக அரசியல்வாதிகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:மதுரைத் திரைப்பட நடிகர்கள் பகுப்பு:21-ஆம் நூற்றாண்டு இந்திய அரசியல்வாதிகள்
ஸ்பிக்ஸ் மக்காவ் கிளி
ஸ்பிக்ஸ் மக்காவ் கிளி ( Spix's macaw ) சிறிய நீல மக்காவ் கிளி என்றும் அழைக்கப்படுவது, பிரேசிலைச் சேர்ந்த ஒரு அகணிய மக்காவ் இனமாகும். இது பிசிட்டாசிடே (உண்மையான கிளிகள்) குடும்பத்தின் ஒரு பகுதியான அரினே ( நியோட்ரோபிகல் கிளிகள்) உள் குடும்பத்தில் உள்ள அரினி இனக்ககுழு உறுப்பினராகும். 1638 ஆம் ஆண்டில் பிரேசிலின் பெர்னம்புகோ மாநிலத்தில் பணிபுரிந்தபோது ஜெர்மன் இயற்கை ஆர்வலர் ஜார்ஜ் மார்க்கிரேவ் இதை முதலில் இதை அடையாளம் கண்டு ஆவணப்படுத்தினார். மேலும் இதற்கு ஜெர்மன் இயற்கை ஆர்வலர் ஜோஹான் பாப்டிஸ்ட் வான் ஸ்பிக்சினால் பெயரிடப்பட்டது. அவர் 1819 ஆம் ஆண்டில் ரியோ சாவோ பிரான்சிஸ்கோவில் இந்த பறவையை மாதிரிக்காக பிரேசிலின் வடகிழக்கு பாகையா கரையில் சேகரித்தார். இந்த பறவை அதன் இயற்கையான வாழிடத்திலிருந்து முற்றிலும் அழிக்கப்பட்டுவிட்டது. பல ஆண்டு ஆய்வுக்குப் பிறகு, பன்னாட்டு இயற்கைப் பாதுகாப்புச் சங்கத்தால் அதிகாரப்பூர்வமாக இது இயலிடத்தில் அற்றுவிட்ட இனமாக 2019 இல் அறிவித்தது.
இது நடுத்தர அளவிலான கிளியாகும். சுமார் 300 கிராம் (11 அவுன்ஸ்) எடையுடையது. பெரும்பாலான பெரிய மக்காவை விட சிறியது. இதன் உடல் தோற்றம் ஓரளவு நீல நிறம் கொண்டதாக இருக்கும். இதன் தலை சாம்பல்-நீல நிறத்தில் இருக்கும். இதன் அடிப்பகுதி வெளிர் நீல நிறத்தில் இருக்கும். உடலின் மேற்பகுதி தெளிவான நீல நிறத்தில் இருக்கும். ஆண் கிளிகளும், பெண் கிளிகளும் தோற்றத்தில் கிட்டத்தட்ட ஒரே மாதிரியானவையாக இருக்கும். இருப்பினும், பெண் கிளிகள் ஆணைவிட சற்று சிறியதாக இருக்கும்.
வடகிழக்கு பிரேசிலின் உள்பகுதியில் உள்ள கேட்டிங்கா உலர் வன காலநிலைக்குள் ரியோ சாவோ பிரான்சிஸ்கோவின் வடிகால் படுகையில் உள்ள கரையோர கரைபீரா கேலரி வனங்களில் இந்த இனங்கள் வசித்து வந்தன. கூடு கட்டுவதற்கும், உணவுக்கும், தூங்குவதற்கும் மரத்தைச் சார்ந்திருப்பதால் இது மிகவும் கட்டுப்படுத்தப்பட்ட இயற்கை வாழ்விடத்தைக் கொண்டிருந்தது. இது முதன்மையாக கரைபாவின் விதைகள் மற்றும் கொட்டைகள் மற்றும் பல்வேறு ஆமணக்குக் குடும்ப புதர்கள், கேட்டிங்கா தாவரங்களை உண்கிறது. இதன் இயற்கை வாழிடத்தில் காடழிப்பு காரணமாக, இருபதாம் நூற்றாண்டு முழுவதும் காடுகளில் அரிதாகவே காணப்பட்டன. இதன் இயற்கை வாழிடத்தின் தொலைவு காரணமாக சிறைபிடிக்கப்பட்டு வளர்க்கப்படும் நிலையிலும் இது எப்போதும் மிகவும் அரிதாகவே இருந்துள்ளது.
இது சிஐடிஇஎஸ் பிற்சேர்க்கை I இல் பட்டியலிடப்பட்டுள்ளது. இதன்படி சட்டப்பூர்வமான பாதுகாப்பினால், பன்னாட்டளவில் அறிவியல் அல்லது கல்வி நோக்கங்களுக்காகத் தவிர இதன் வர்த்தகம் தடை செய்யப்பட்டுள்ளது. பன்னாட்டு இயற்கைப் பாதுகாப்புச் சங்கம் ஸ்பிக்சின் மக்காவுகளை அதன் இயலிடத்தில் அற்றுவட்ட இனமாகக் கருதுகிறது. காடுகளில் இவை கடைசி அறியப்பட்ட வாழிடமான பிரேசிலின் வடகிழக்கு பாகையா உள்ளிட்ட பகுதிகளில் பார்க்க மிகவும் அரிதானவையாக மாறின. 2000 ஆம் ஆண்டில் ஒரு ஆண் பறவையைப் பார்த்த பிறகு, அடுத்து கடைசியாக 2006இல் தான் பார்வையில் பட்டது. பிரேசிலிய அரசாங்கத்தின் கீழ் உள்ள பல பாதுகாப்பு அமைப்புகளில் வளர்ப்பு இனப்பெருக்கத் திட்டத்தின் மூலம் இந்தப் பறவை இனம் தற்போது பராமரிக்கபட்டு வருகிறது. இந்த அமைப்புகளில் ஒன்றான அச்சுறுத்தலுக்கு உள்ளான கிளிகள் பாதுகாப்பு சங்கம் (ACTP) ஸ்பிக்ஸ் மக்காக்களை மீண்டும் காட்டுக்குள் விடுவதற்கான திட்டத்தின் ஒரு பகுதியாக 2020 இல் ஜெர்மனியில் இருந்து பிரேசிலுக்கு இந்தப் பறவைகளைக் கொண்டுவந்தது. பிரேசிலியன் பல்லுயிர் பாதுகாப்புக்கான சிகோ மென்டிஸ் நிறுவனம் (ICMBio) போதுமான இனப்பெருக்கம் செய்யக்கூடிய பறவைகளும், அதன் மீட்டெடுக்கப்பட்ட இயற்கை வாழ்விடங்களுக்காக காத்திருக்கிறது. அவை கிடைத்தவுடன், இந்த உயிரினங்களை மீண்டும் அதன் பூர்வீக இடங்களில் வாழவைத்தல் தொடர்புடைய திட்டத்துடன் அரரின்ஹா-அசுல் திட்டத்தை நடத்துகிறது.
குறிப்புகள்
பகுப்பு:CS1 ஜெர்மன்-language sources (de) பகுப்பு:பிரேசிலின் பறவைகள்
தஞ்சாவூர் மாநகராட்சி
தஞ்சாவூர் நகராட்சி
தஞ்சாவூர் நகராட்சி மன்றம் கி.பி.1866 மே 9-ம் தேதி முதல் நகராட்சியாக செயல்படுகிறது. இந்த நகராட்சியை ஆங்கிலேயர் உருவாக்கினர்.கி.பி.1983-ம் ஆண்டு சிறப்புநிலை நகராட்சியாக தமிழக அரசு தரம் உயர்த்தியது.
மாநகராட்சியாக தரம் உயர்வு
தஞ்சாவூர் நகராட்சி சிறப்பு நிலை நகராட்சியாக இருந்த நிலையில், மாநிலத்தின் 12–வது மாநகராட்சியாக தஞ்சாவூர் மாநகராட்சி 2014 ஏப்ரல் மாதம் 10 ஆம் தேதி முன்னாள் முதலமைச்சர் செல்வி ஜெ. ஜெயலலிதா அவர்களால் தரம் உயர்த்தப்பட்டது
மாநகராட்சி தேர்தல், 2022
2022-ஆம் ஆண்டில் மாநகராட்சியின் 51 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 39 வார்டுகளையும், அதிமுக 7 வார்டுகளையும், பாஜக 1 வார்டையும், அமமுக 1 வார்டையும், சுயேச்சைகள் 7 வார்டுகளையும் கைப்பற்றினர். மேயர் மற்றும் துணை மேயர் தேர்தலில் திமுகவின் சண். இராமநாதனும், அஞ்சுகம் பூபதியும் வென்றனர்.
வெளி இணைப்புகள்
பகுப்பு:தமிழ்நாடு மாநகராட்சிகள் பகுப்பு:தஞ்சாவூர் மாவட்டம் பகுப்பு:இந்திய மாநகராட்சிகள்
ஆயிசா கித்வாய்
ஆயிசா கித்வாய் (Ayesha Kidwai) ஓர் இந்திய கோட்பாட்டு மொழியியலா ளர் ஆவார். புது தில்லியில் உள்ள ஜவகர்லால் நேரு பல்கலைக்கழகத்தில் பேராசிரியராகவும், 2013 இல் மனிதநேயத்திற்கான இன்போசிஸ் பரிசையும் பெற்றவர்.
சுயசரிதை
ஆயிசா கித்வாய் ஜவகர்லால் நேரு பல்கலைக்கழகத்தில் மொழியியலில் முதுகலை மற்றும் முனைவர் பட்டம் பெற்றார்.
தொழில்
ஆயிசாவின் கோட்பாட்டு மொழியியல் பணி நோம் சோம்சுக்கியின் உலகளாவிய இலக்கணம் என்ற கருத்தை தெற்காசிய மொழிகளில் பயன்படுத்தியுள்ளது. குறிப்பாக, மணிப்புரியம், சந்தாளி, பெங்காலி மற்றும் மலையாளத்தின் தொடரியல் பண்புகளை விளக்கும் அளவுருக்களைப் படித்தார். இந்தி-உருது மொழியில் துருவிய பெயர்ச்சொல் சொற்றொடர்களால் உதாரணம் அளிக்கப்பட்ட இலவச சொல் வரிசையில் ஒரு புதிய கோட்பாட்டை இவர் முன்மொழிந்தார்.
இவர், துறை மொழியியலில் பல ஆராய்ச்சித் திட்டங்களை மேற்கொண்டார். 1999 - 2001க்கு இடையில், இவர் குழந்தைகளிடையே இந்தி மொழியைப் பெறுவதை ஆராய்ந்தார். மேலும் இவர் மற்ற இந்திய மொழிகளில் உருதுவின் சமூக-கலாச்சார விளைவுகளைப் படித்தார்.
2008ஆம் ஆண்டில், சமசுகிருதம் பேசும் ஆளும் வர்க்கங்கள் பொது களத்தை மட்டுமே கைப்பற்றியதால், இந்த மதிப்புமிக்க மொழியானது குறைந்த மதிப்புமிக்க மொழிகளை (இந்திய-ஆரிய மொழிகள்,, திராவிட மொழி, ஆத்திரேலிய- ஆசிய) துணைக்கண்டத்தில் வியாபித்திருப்பதை முழுமையாக முடக்க முடியவில்லை இருப்பினும், சிறிய மொழி, வளர்ச்சியடையாதது போல் நிராகரிக்கப்பட வேண்டும், இதன் விளைவாக அவர்கள் பின்தங்கியிருப்பார்கள் என்ற பயத்தில் அதன் பேச்சாளர்கள் கல்வியை எடுக்க வேண்டாம் என்று தேர்வு செய்தனர் என்பதை நிரூபித்தார்.
இவருடைய பாட்டி, அனிஸ் கித்வாயின் உருது நினைவுக் குறிப்பான ஆசாதி கி சாவோன் மெய்ன் ( சுதந்திரத்தின் நிழலில் ), இவரால் 2011 இல் ஆங்கிலத்தில் மொழிபெயர்க்கப்பட்டது. அனிஸின் கணவர் ஷாஃபி இந்தியப் பிரிவினைக்குப் பிறகு 1947இல் முசோரியில் கொல்லப்பட்டார். இது அனிஸை ஒரு சமூக ஆர்வலராக ஆக்கியது. கொலைகள் மற்றும் பழிவாங்கும் சுழற்சியை நிறுத்துவதற்கான குடிமக்களின் முயற்சிகள், வன்முறையால் பாதிக்கப்பட்டவர்களைப் பாதுகாக்க உதவிய அமைப்பான சாந்தி தளத்தின் நடவடிக்கைகள் மற்றும் கடத்தப்பட்ட பெண்களை மீட்கும் முயற்சிகள் ஆகியவற்றை அவரது நினைவகம் ஆவணப்படுத்துகிறது. பிரிவினையின்போது கடத்தப்பட்ட பெண்களின் தலைவிதி பற்றிய விசாரணையை ஆயிசா கித்வாய் தொடர்ந்தார். பிரிவினைக்குப் பிறகு பாரிய மீட்பு நடவடிக்கைகளில் கிட்டத்தட்ட 80,000 பெண்கள் கண்டுபிடிக்கப்பட்டதாக 2014 இல் அறிக்கை செய்தார்.
செயற்பாடு
1999ஆம் ஆண்டில், ஜவகர்லால் நேரு பல்கலைக்கழக வளாகத்தில் பாலியல் துன்புறுத்தலுக்கு எதிராக நோக்குநிலை மற்றும் விழிப்புணர்வுக்கு உதவுவதற்காக ஒரு குழுவை இவர் அமைத்தார். இது பாலியல் துன்புறுத்தல் புகார்களுக்கு பதிலளிக்கும் வகையில் நெருக்கடி மேலாண்மை மற்றும் மத்தியஸ்தம், விசாரணை மற்றும் தீர்வு ஆகியவற்றுக்கு பொறுப்பாக இருந்தது. இந்த வடிவமைப்பை இந்தியா முழுவதும் உள்ள மற்ற பல்கலைக்கழகங்கள் ஏற்றுக்கொண்டன. 2013ஆம் ஆண்டில், இவர் மது சாஹ்னியுடன் இணைந்து நடத்திய ஒரு கணக்கெடுப்பில், ஜவகர்லால் நேரு பல்கலைக்கழகத்தில் பாதிக்கும் மேற்பட்ட பெண்கள் பாலியல் துன்புறுத்தலுக்கு ஆளாகியிருப்பது தெரியவந்தது.
2016ஆம் ஆண்டில், இவர் ஜவகர்லால் நேரு பல்கலைக்கழக ஆசிரியர் சங்கத்தின் தலைவராக இருந்தார். மாணவர் சங்கத் தலைவர் கன்னையா குமார் தேசத்துரோக குற்றச்சாட்டில் கைது செய்யப்பட்டபோது, இவர் சங்கம் சார்பாக நடந்த போராட்டங்களில் கலந்து கொண்டார்.
வெளி இணைப்புகள்
பகுப்பு:வாழும் நபர்கள் பகுப்பு:மொழிச் செயற்பாட்டாளர்கள்
ரேகா பரத்வாஜ்
தொழில் வாழ்க்கை
ரேகா பரத்வாஜ் முதலில் தனது பெரிய சகோதரியிடமிருந்து இசையைக் கற்றுக்கொண்டார். பின்னர், முறையாகப் பண்டிதர் அமர்நாத்திடம் பயிற்சி மேற்கொண்டார்.
பரத்வாஜின் முதல் இசைத்தொகுப்பு "இஷ்கா இஷ்கா" 2002இல் வெளியிடப்பட்டது. இதன் வெற்றி இவருக்கு இசையுலகில் அங்கீகாரத்தை கொடுத்தது. மேலும், இவரது திறனை நிரூபிக்கும் விதமாக அமைந்த ஓம்காரா திரைப்பட பாடலான நமக் இஷ்க் கா பாடலைப் பாடும் வாய்ப்பையும் பெற்றுத் தந்தது. இப் படத்திற்கு இவரது கணவர் விஷால் பரத்வாஜ் இசை அமைத்திருந்தார். அதைத் தொடர்ந்து, ஏ.ஆர். ரஹ்மான் உருவாக்கிய சட்டீஸ்கர் நாட்டுப்புறப் பாடலான சாசுராய் கென்டா பூல் எனத் தொடங்கும் பாடலை 2009இல் தில்லி 6 படத்திற்காகப் பாடியுள்ளார்.
விருதுகள்
2011இல், இஷ்கியா(2010) படத்தில் வரும் படி தீரெ ஜாலி பாடலுக்காக தேசிய விருது பெற்றார். 2015 இல், தெத் இஷ்கியா (2014) திரைப்படத்தில் வரும் ஹமாரி அடரியா பெ பாடலுக்காக பிலிம்பேரின் சிறந்த பின்னணிப் பாடகி விருதுக்குப் பரிந்துரை செய்யப்பட்டார்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள்
அம்பாறை தேர்தல் மாவட்டம்
திகாமதுல்லை அல்லது அம்பாறை தேர்தல் மாவட்டம் (Ampara Electoral District) என்பது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இத்தேர்தல் மாவட்டம் கிழக்கு மாகாணத்தின் அம்பாறை நிருவாக மாவட்டத்தை மட்டும் உள்ளடக்கிய தேர்தல் நோக்கங்களுக்கான ஒரு அலகாகும். 225 உறுப்பினர்களைக் கொண்ட இலங்கை நாடாளுமன்றத்திற்கு இம்மாவட்டத்தில் இருந்து தற்போது 7 உறுப்பினர்கள் தெரிவு செய்யப்படுகிறார்கள். 2010 ஆம் ஆண்டு இத்தேர்தல் மாவட்டத்தில் 436,148 வாக்காளர்கள் பதிவு செய்யப்பட்டிருந்தனர்.
மேற்கோள்கள்
பகுப்பு:இலங்கையின் தேர்தல் மாவட்டங்கள் பகுப்பு:அம்பாறை பகுப்பு:அம்பாறை மாவட்டம்
அமர் சோனர் பங்களா
அமர் சோனர் பங்களா (ஒலிப்பு:ஆமார் ஸோனார் பா₃ங்லா; பொருள்:எனது தங்க வங்கமே) என்பது வங்கதேச தேசிய கீதம் ஆகும். அமர் சோனர் பங்களா எனத் தொடங்கும் பாடலை 1906 ஆம் ஆண்டு வங்கப் புலவர் இரவீந்திரநாத் தாகூர் எழுதினார். 1905 ஆம் ஆண்டு நடந்த வங்கப் பிரிவினைக்குப் பின் இப்பாடல் எழுதப்பட்டது. 1972 ஆம் ஆண்டு வங்கத்தேசம் பாகிசுதானிடம் இருந்து விடுதலை பெற்றது. அப்போது இப்பாடலின் முதல் பத்து வரிகளைத் தமது நாட்டுப்பண்ணாக வங்கத்தேசம் அறிவித்தது. சன கண மன எனத் தொடங்கும் தாகூரின் பாடல் இந்தியாவின் நாட்டுப்பண் என்பது குறிப்பிடத்தக்கது.
மேற்கோள்கள்
பகுப்பு:நாட்டுப்பண்கள் பகுப்பு:வங்காளதேசம்
மேலராமநதி ஊராட்சி
மேலராமநதி ஊராட்சி (Melaramanathi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1351 ஆகும். இவர்களில் பெண்கள் 677 பேரும் ஆண்கள் 674 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மொகமந்து மாவட்டம்
மொகமந்து மாவட்டம் (Mohmand District) (مومندو ولسوالۍ, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் காலானை நகரம் ஆகும். இது மாகாணத் தலைநகரான பெசாவர் நகரத்திற்கு வடமேற்கே 46.8 கிலோ மீட்டர் தொலைவில் உள்ளது. இதன் மேற்கில் ஆப்கானித்தான் உள்ளது.
அமைவிடம்
மொகமந்து மாவட்டத்தின் வடக்கில் பஜூர் மாவட்டம், மேற்கில் ஆப்கானித்தான், தெற்கில் கைபர் மாவட்டம், கிழக்கில் மாலகண்ட் மாவட்டம் மற்றும் சார்சத்தா மாவட்டம் தென்கிழக்கில் பெசாவர் மாவட்டம் எல்லைகளாக உள்ளது.
ஜீன் மெக்நாட்டன்
ஜீன் மெக்நாட்டன் (Jean McNaughton, பிறப்பு: ஏப்ரல் 10 1936), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மொகமந்து மாவட்டம்
மாவட்ட நிர்வாகம்
இம்மாவட்டம் 7 தாலுகாக்கள் கொண்டுள்ளது. அவைகள்:
ஜீன் மெக்நாட்டன்
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1936 பிறப்புகள் பகுப்பு:வாழும் நபர்கள்
மொகமந்து மாவட்டம்
மக்கள் பிரதிநிதிகள்
இம்மாவட்டம் மாகாணச் சட்டமன்றத்திற்கு இரண்டு தொகுதிகளைக் கொண்டுள்ளது.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,74,345 ஆகும். அதில் ஆண்கள் 241,549 மற்றும் பெண்கள் 232,755 உள்ளனர். இதன் சராசரி எழுத்தறிவு 30.39% ஆகும். 100% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் பேர் மட்டுமே உள்ளனர். பஷ்தூ மொழியை 98.83% மக்கள் பேசுகின்றனர்.
மேற்கோள்கள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
முற்றொருமை உறுப்பு
கணிதத்தில், முற்றொருமை உறுப்பு (Identity element) என்பது ஒரு கணத்தில், அக்கணத்தின் மீது வரையறுக்கப்பட்ட ஈருறுப்புச் செயலியைப் பொறுத்து அமையும் ஒரு சிறப்பு உறுப்பாகும். கணத்தின் மற்ற உறுப்புகளோடு முற்றொருமை உறுப்பை ஈருறுப்புச் செயலுக்குட்படுத்தும் போது அந்த உறுப்புகளில் எந்தவித மாற்றமும் ஏற்படாது. குலங்கள் மற்றும் குலமன்கள் சம்பந்தப்பட்ட கருத்துருக்களில் முற்றொருமை உறுப்பு பயன்படுத்தப்படுகிறது. முற்றொருமை உறுப்பைச் சுருக்கமாக முற்றொருமை என்றும் கூறலாம். முற்றொருமை உறுப்பு, ஒற்றொருமை அல்லது சமனி உறுப்பு அல்லது சமனி எனவும் அழைக்கப்படும்.
வரையறை
(S,*) என்பது, கணம் S ம் அதில் வரையறுக்கப்பட்ட ஈருறுப்புச் செயலி * ம் சேர்ந்த குலமன் என்க.
e * a = a எனில், e இடது முற்றொருமை எனவும்,
a * e = a எனில் e வலது முற்றொருமை எனவும் அழைக்கப்படுகிறது.
e இடது மற்றும் வலது முற்றொருமை இரண்டுமாக இருந்தால் அது இருபக்க முற்றொருமை அல்லது முற்றொருமை என அழைக்கப்படுகிறது.
கூட்டல் செயலைப் பொறுத்த முற்றொருமை, கூட்டல் முற்றொருமை (பெரும்பாலும் 0 எனக் குறிக்கப்படும்) எனவும் பெருக்கல் செயலைப் பொறுத்த முற்றொருமை, பெருக்கல் முற்றொருமை (பெரும்பாலும் 1 எனக் குறிக்கப்படும்) எனவும் அழைக்கப்படுகின்றன. வளையங்கள் போன்ற இரு ஈருறுப்புச் செயலிகளையும் கொண்ட கணங்களுக்கு இந்த இரு முற்றொருமைகளை வேறுபடுத்திக் காட்டுவதற்காகப், பெருக்கல் முற்றொருமை பலநேரங்களில் அலகு என்று அழைக்கப்படுகிறது. ஆனால் வளையத்தில் சில சமயங்களில் அலகு என்பது நேர்மாறு உடைய உறுப்பைக் குறிப்பதற்கும் பயன்படுத்தப்படுவதையும் கருத்தில் கொள்ள வேண்டும்.
எடுத்துக்காட்டுகள்
பகுப்பு:கணக் கோட்பாடு பகுப்பு:ஈருறுப்புச் செயல்கள் பகுப்பு:நுண்புல இயற்கணிதம் பகுப்பு:இயற்கணிதம்
fa:عمل دوتایی
மிசுக்கின் (கதைமாந்தர்)
அரசர் லெவ் நிகோலெவிச் மிசுகின் (மிசுக்கின்), பிரபல உருசிய எழுத்தாளரான பியோடோர் தசுதாயெவ்சுகி எழுதிய 'தி இடியட்' என்ற கதையின் பிரதான கதைமாந்தர் ஆவார். இக்கதைமாந்தரின் பண்புகளால் கவரப்பட்ட தமிழ்த் திரைப்பட இயக்குனர் சண்முகம் ராசா, தன் பெயரை மிசுகின் என்று மாற்றிக் கொண்டார் என்பது குறிப்பிடத்தக்கது.
கதைமாந்தர்
உருசிய எழுத்தாளரான தஸ்தாயெவ்ஸ்கி, தன் கதையில் முழுவதும் நல்ல குணத்துடன் கூடிய இயற்கையான மனிதரைப் பற்றி எழுத விரும்பினார். இக்கதையில், அவன் 19ஆம் நூற்றாண்டின் புனித பீட்டர்ஸ்பர்க் சமூகத்தில் முட்டாள் என அழைக்கப்பட்டான். தன் இளம்வயதை சுவிட்சர்லாந்தில் கழிக்கிறான். பள்ளிக்கூடத்திற்கு செல்லாமல் வளரும் இளைஞனாக இருந்தாலும் நற்குணம் கொண்டவனாக வாழ்கிறான். 26 வயதாகும்போது உருசிய நாட்டிற்குத் திரும்புகிறான். புனித பீட்டர்ஸ்பர்க் நகரத்து சமூகத்தில் முட்டாள் என அழைக்கப்படுகிறான், ஆனால் அதீத உணர்ச்சிகளில் கதைமாந்தர்கள் அனைவரையும் மிஞ்சுகிறான். நாசுடாசியா பிலிப்பினோவா பற்றிய அத்தியாயத்தில், இவனது சிறந்த செயல்பாடுகள் பிறருக்கு எப்படி முட்டாள்தனமாகத் தெரிகின்றன என்பதைக் கூறுகிறார் ஆசிரியர். யெபாச்சின் என்னும் அதிகாரியிடம் வேலைதேடிப் போகும் வேளையிலே கன்யா அங்கு வருகிறான். யெபாச்சின், நாசுடாசியாவிடம் காதலை சொல்லுமாறு கன்யாவை ஊக்கப்படுத்துகிறார். கன்யா அவளிடம் சொல்லிவிட்டுத் திரும்புகிறான். கன்யாவிடம் தன் படமொன்றை கொடுத்துவிட்டுச் செல்கிறாள். இருவரும் அப்படத்தை பார்த்து வியக்கின்றனர். அரசன் அப்பெண்ணின் அழகில் மயங்குகிறான். அரசன் பக்கத்து அறைக்குச் சென்று யெப்பாச்சினின் மனைவியையும் மூன்று மகள்களையும் காண்கிறான். பேசிக்கொண்டிருக்கும்வேளையில், அக்லயா என்னும் பெண் (மகள்கள் மூவரில் ஒருத்தி) நாசுடாசியாவைப் போல அழகாய் இருப்பதாகக் கூறுகிறான். இவருக்கு நாசுடாசியாவைப் பற்றித் தெரிந்திருப்பது கண்டு நால்வரும் வியந்தனர். ஆனால், அரசனோ அவள் நிழற்படத்தை யெப்பாச்சினின் அறையில் அவருடன் பார்த்துக் கொண்டிருந்தாகக் கூறினான். யெபாச்சின்னின் மனைவி அப்படத்தைப் பார்க்க விரும்புவதாகவும் அதை எடுத்துவருமாறும் வேண்டுகிறாள். அக்லயாவைப் பற்றி அறிந்திருந்ததால் கன்யாவிற்கு இன்னிலை சங்கடம் அளித்தது. அரசன் சரியான ஒன்றையே செய்கிறான், ஆனால் அது நிகழ்காலத்திற்கு எதிராய் அமைந்துவிடுகிறது. எப்படி நாசுடாசியா மீதான பரிவின் காரணமாக அவளைக் காதலித்தானோ, அதே போல், அவனைச் சுற்றியுள்ள கதைமாந்தர்களைக் காக்க விரும்பி, அக்லயாவை காதலிக்கிறான். இறுதியில் அக்லயாவைத் தேர்ந்தெடுக்கிறான் அரசன், நாசுடாசியா ரோகோசின்னுடன் ஓடிவிடுகிறாள். நசுடாசியா மிசுகினின் எளிய குணத்தாலும், அறிவுத் திறனிலும் கவரப்படுவதால், ரோகோசின் மிஷ்கின் அரசனின் மீது பொறாமை கொள்கிறான். அரசனின் தயாள குணத்தினால் ரோகோசினால் இறுதிவரையில் அவனை மன்னிக்கவே முடியவில்லை.
பகுப்பு:கதை மாந்தர்கள்
புலிபாக்கம் ஊராட்சி
புலிபாக்கம் ஊராட்சி (Pulipakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 877 ஆகும். இவர்களில் பெண்கள் 428 பேரும் ஆண்கள் 449 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
முதலாம் வான் கார்லோஸ்
வான் கார்லோசு (Juan Carlos, ; முழுப்பெயர்:வான் கார்லோசு அல்போன்சோ விக்டர் மாரியா டெ பூர்போன் யி பூர்போன்-டொசு சிசிலியாசு; பிறப்பு 5 சனவரி 1938) எசுப்பானியாவின் அரசராவார்.
1969இல் எசுப்பானியாவின் சர்வாதிகாரியாக விளங்கிய பிரான்சிஸ்கோ பிராங்கோ வான் கார்லோசைத் தனக்கு அடுத்த நாட்டுத் தலைவராக அறிவித்தார். பிராங்கோ இறந்த இரு நாட்களுக்குப் பிறகு எசுப்பானியத்தின் மன்னராக நவம்பர் 22, 1975இல் முடிசூட்டிக் கொண்டார். 1931ஆம் ஆண்டுக்குப் பிறகு மீண்டும் எசுப்பானியாவில் மன்னராட்சி மலர்ந்தது. தாம் மூடிசூடிய பின்னர் சர்வாதிகார அமைப்பிலிருந்து மக்களாட்சி அமைப்பிற்கு எசுப்பானியாவை மாற்றிட பல சீர்திருத்தங்களைப் படிப்படியாகக் கொண்டு வந்தார். 1978இல் பொதுமக்கள் வாக்கெடுப்பு மூலமாக அரசியல்சட்ட முடியாட்சி தழுவிய எசுப்பானிய அரசமைப்புச் சட்டம் ஏற்படுத்தினார். 1981இல் நடந்த படைத்துறை அரசுகைப்பற்றுகை முயற்சியையும் (1981 coup attempt) முறியடித்தார்.
எசுப்பானிய அரசமைப்புச் சட்டத்தின்படி, மன்னரே நாட்டுத் தலைவரும்  எசுப்பானிய படைத்துறை தலைமைத் தளபதியும் ஆவார். மேலும் தங்கள் விடுதலைக்கு முன்னர் எசுப்பானிய/போர்த்துக்கேய ஆட்சிகளின் கீழிருந்த அமெரிக்க நாடுகளிடையே (ஐபீரிய-அமெரிக்க நாடுகள்) உறவை வலுப்படுத்துபவராகவும் விளங்குகிறார். இந்தப் பொறுப்பில் உலகெங்கும் 24 உறுப்பினர் நாடுகளைக் கொண்ட 700 மில்லியன் மக்கள்தொகை கொண்ட, ஐபீரிய-அமெரிக்க நாடுகள் அமைப்பிற்குத் தலைவராக விளங்குகிறார். வான் கார்லோசு மே 14, 1962இல் கிரேக்கம் மற்றும் டென்மார்க்கின் இளவரசி சோஃபியாவைத் திருமணம் செய்துகொண்டார். இருவருக்கும் மூன்று குழந்தைகளும் எட்டு பேரக் குழந்தைகளும் உள்ளனர்.
மேற்கோள்கள்
பகுப்பு:எசுப்பானிய அரசர்கள் பகுப்பு:1938 பிறப்புகள் பகுப்பு:வாழும் நபர்கள்
அறநெறிப் பாடசாலை
thumb|200px|right|அறநெறிப்பாடசாலை மாணவர்கள் சீருடையில் அறநெறிப் பாடசாலை என்பது வாழ்க்கைக்கான நல்லறத்தைப் போதிக்கும் வகையிலான இந்துநெறி சார்ந்த அறவொழுக்கங்களைப் போதிக்கும் பாடசாலைகள் ஆகும்.
பகுப்பு:இந்து சமயம் பகுப்பு:இலங்கைப் பாடசாலைகள் பகுப்பு:இலங்கையில் கல்வி
சிறார் மீதான பாலுணர்வு நாட்டம்
சிறார் மீதான பாலணர்வு நாட்டம் அல்லது சிறார்பால் ஈர்ப்பு என்பது வயதுவந்த நபரொருவர் முதன்மையாகவோ, முழுக்கவோ குழந்தைகள்மீதும் வயதுவராது இளஞ்சிறார்கள் மீதும் பால்நாட்டம் கொள்ளும் உளநோய் ஆகும். பொதுவாக சிறுமிகள் 10, 11 வயதிலும் சிறுவர்கள் 11, 12 ஆண்டுகளில் வயதுக்கு வந்தாலும், 13 வயதுக்குக்குறைவான சிறார்கள் மீது பால்நாட்டம் கொள்வதையே சிறார்பால் ஈர்ப்பு நோய்க்கான வரையறையாகக் கொள்கின்றனர். குறைந்தது 16 வயதடைந்து, தன்னைக்காட்டிலும் 5 வயதுக்கும் மேலாகக் குறைவான சிறார்மீது நாட்டம் கொள்பவர்களையே இத்தகைய நோயுடையவராகக் கொள்வர்.
சிறார்பால் ஈர்ப்பை சிறார்பால் நாட்டக்கேடு என உளநோய்களுக்கான நோயறுதியிடல் புள்ளியியல் கையேடு (உநோபுகை-5) குறிப்பிடுகிறது. வயதுவராத சிறார்களை முன்வைத்துத் தோன்றும் அழுத்தமான, திரும்பத்திரும்ப வரும் கற்பனைகளையும், அந்தக்கற்பனைகள் வழி ஏற்பனும் நடத்தைகளையும், அந்நடத்தைகளைக் கட்டுக்குள் வைக்கவியலாமையும் உள்ளடக்கிய பிறழ்வான வக்கிர உணர்வை இந்த உளக்கேட்டின் வரையறாக வகுத்துள்ளனர். பன்னாட்டு நோய்கள் வகைப்பாட்டில் இது வயது வராத சிறார் அல்லது வயதுவரத்தொடங்கும் நிலையிலுள்ள சிறார்மீதான பாலுணர்வுத் தேர்வு என்று இதை வரையறுத்துள்ளார்கள்.
உளநோய் மருத்துவத்துறைசாராது பொதுவாக சிறார்பால் ஈர்ப்பு என்பதைச் சிறுவர்கள் மீதான எத்தகைய பாலுணர்வு ஈர்ப்பைக் குறிக்கவும் சிறார் பாலியல் வன்கொடுமை போன்றவற்றைக் குறிக்கவும் பயன்படுத்துகிறார்கள். இது சிறார்மீதான பாலியல் ஈர்ப்பு, அர்கள் மீதான வன்கொடுமைகள், வயதுக்குவரும்நிலையிலுள்ளோர் மீதான ஈர்ப்பு, அண்மையில் வயதுக்குவந்தோர் மீதான ஈர்ப்பு முதலியவற்றை வேறுபடுத்தத் தவறுகிறது. இதுபோல துல்லியமற்ற பயன்பாடுகளைத் தவிர்க்க வேண்டுமென்று ஆய்வர்கள் கருதுகிறார்கள். ஏனெனில் சிறார்மீதான வன்கொடுமைகள் புரிவோர் சிறார்பால் ஈர்ப்பு நோயுடையவராக இருக்க வாய்ப்பிருந்தாலும் அவர்கள் முதன்மையாகவோ மொத்தமாகவோ குழந்தைகள்பால் மட்டுமே ஈர்ப்புடையவராய் இருந்தால் மட்டுமே இந்தக்குறிப்பிட்ட நோயையுடையவராகக் கருதப்படுவர். மேலும் இந்த நோயுடையவர்கள் சிலர் சிறார்மீதான வன்கொடுமைகள் எதுவுமே செய்யாமலும் இருக்கக்கூடும்.
பத்தொன்பதாம் நூற்றாண்டின் பிற்பகுதியில்தான் இதை முறையாகப் பெயரிட்டு குறிப்பிடத் தொடங்கினர். 1980-ஆம் ஆண்டுக்குப் பின்னர் இதைப்பற்றி நிறைய ஆய்வுகள் நடைபெற்றுள்ளன. ஆண்களிலேயே மிகுதியாக அறியப்பட்டிருந்தாலும் இவ்வுளக்கேட்டைக் கொண்டிருக்கும் பெண்களும் உள்ளனர். இப்போதுள்ள கணிப்புகள் பெண்களில் இந்நோயுடையவர்களின் எண்ணிக்கையை குறைவாக மதிப்பிடுவதாகக் கருதப்படுகிறது. இந்நோய்க்கான அறுதியான தீர்வு எதுவும் எட்டப்படவில்லை. எனினும் இந்நோயுள்ளவர்கள் பாலுணர்வு வன்கொடுமைகளில் ஈடுபடுவதைத் தவிர்க்கவோ குறைக்கவோ செய்யும் சிகிச்சை முறைகள் உள்ளன. இந்நோய்க்கான சரியான காரணங்கள் இன்னும் கண்டறியப்படவில்லை. சில ஆய்வுகள் மூளை நரம்புக்கோளாறுகளோடும் பிற உளநோய்களோடும் இந்நோயைத் தொடர்புபடுத்தியிருக்கின்றன. அமெரிக்க ஒன்றியத்தில் கான்சாசு எதிர் என்றிக்கு வழக்கிற்குப் பிறகு பாலியற் குற்றங்களில் ஈடுபட்டதாக அறியப்பட்டு உளநோய்களையுடையோர்மீது வாழ்நாள் முழுவதும் கட்டுப்பாடுகளை விதிக்கமுடியும்.
நோய்க்காரணிகள்
சிறா,்பால் ஈர்ப்புக்கான காரணங்கள் முழுமையாக அறியப்படாவிட்டாலும் ஆய்வர்கள் 2002-ஆம் ஆண்டுமுதலாக புள்ளியியல் அடிப்படையில் இந்நோயுடன் தொணர்புள்ள மூளை அமைப்புகளையும் செயற்பாடுகளையும் வெளியிட்டுள்ளனர். குற்றப்பிரிவுச் செயற்பாட்டின்கீழும், அதன்கீழ்வராத வழிகளிலும் நபர்களைப் பற்றி அறிந்து அவர்களையும், பொதுமக்கள் குழுவையும் தனித்தனியாக ஆராய்ந்ததில் பின்வரும் தொடர்புகள் (காரணிகள் எனக்கூறவியலாது) அறியப்பட்டன. குறைந்த அறிவு,  நினைவாற்றல் குறைபாடுகள், வலதுகைப் பழக்கம் குறைவாக இருத்தல்,   ஒத்த அறிவுத்திறன் கொண்டோரைக் காட்டிலும் பள்ளிகளில் குறைவான மதிப்பெண்களைப் பெறுவது, குறைவான உயரம், இளவயதில் மயக்கமடையும் அளவுக்குத் தலையில் காயம் ஏற்பட்டிருப்பதற்கான கூடுதல் வாய்ப்புகள், காந்த அதிர்வலை வரைவில் காணக்கூடிய மூளை அமைப்பு மாறுபாடுகள் முதலியனவை கூடுதலாக இருப்பதற்கும் இந்நோய் அமைந்திருப்பதற்குமான இயைபு அறியப்பட்டுள்ளது.
வெளி இணைப்புகள்
பகுப்பு:உளவியல் பகுப்பு:குற்றங்கள்
ஸ்ரீநாத் (நடிகர்)
thumb|ஸ்ரீநாத் ஸ்ரீநாத் கன்னடத் திரைப்பட நடிகர் ஆவார். ஏறத்தாழ 40 ஆண்டுகாலம் திரைத்துறையில் பணியாற்றியவர். இவர் உதயா டிவியின் துணைத் தலைவரும் ஆவார். 1967 முதல் 2012 வரை நடித்துள்ளார். சிறந்த கன்னடத் திரைப்பட நடிகருக்கான விருதைப் பெற்றார். கர்நாடக அரசின் உயரிய விருதான கர்நாடக ராஜ்யோற்சவ விருதையும் பெற்றுள்ளார். பாரதீய ஜனதா கட்சியில் பணியாற்றியுள்ளார்.
சான்றுகள்
பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள் பகுப்பு:1944 பிறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள்
அனைத்துலக அலகு
மேற்கோள்கள்
பகுப்பு:அலகுகள் பகுப்பு:மருந்தியல்
சிங்கப்பூர் போர்
சிங்கப்பூர் போர் அல்லது சிங்கப்பூரின் வீழ்ச்சி (ஆங்கிலம்: Battle of Singapore அல்லது Fall of Singapore), என்பது இரண்டாம் உலகப் போரின் போது, தென்கிழக்காசியாவில் நடைபெற்ற ஒரு போர் ஆகும். பசிபிக் போரின் ஒரு பகுதியாக, சிங்கப்பூரை கைப்பற்ற வந்த ஜப்பானியர்களுக்கும், பிரித்தானியர்களுக்கும் இடையே 1942 பிப்ரவரி 8-ஆம் தேதியில் இருந்து 1942 பிப்ரவரி 15-ஆம் தேதி வரையில் நடைபெற்ற போரைக் குறிக்கின்றது.
சிங்கப்பூர் போரின் முடிவில், பிரித்தானியர்களிடமிருந்து சிங்கப்பூரை ஜப்பானியர்கள் கைப்பற்றினர். சிங்கப்பூர் போரில் 80,000 பிரித்தானிய வீரர்கள் போர்க் கைதிகளாக ஜப்பானியரிடம் பிடிபட்டனர்.
பொது
போருக்கு முன்பு, ஜப்பானிய தளபதி தோமோயுகி யமாசிதா (General Tomoyuki Yamashita) சுமார் 30,000 வீரர்களுடன் தீபகற்ப மலேசியாவின் கிழக்குக்கரைப் பகுதிகளில் தரை இறங்கினார். மலாயா காடுகளின் ஈரத் தன்மை, ஜப்பானியர்களுக்கு எதிராகக் கடும் சோதனைகளை வழங்கும் என ஆங்கிலேயர்கள் தவறாகக் கணித்து விட்டார்கள்.
ஜப்பானியர்களின் வேகமான முன்னேற்றத்தினால் பிரித்தானிய நேச நாட்டுப் படைகள் விரைவாகப் பின்வாங்கின. ஜப்பானியர்கள் மிக வேகமாக முன்னேறி, மலாயாவில் ஒவ்வொரு நகரமாகக் கைப்பற்றினார்கள். இறுதியில் மலாயா முழுவதையும் ஒரே மாதத்தில் கைப்பற்றினார்கள்.
பசிபிக் போரின் தொடக்கம்
1941 டிசம்பர் 8-ஆம் தேதி நள்ளிரவுக்குப் பிறகு மலாயா, கிளாந்தான், பாத்தாங் பாக் அமாட் கடற்கரையில் (Pantai Padang Pak Amat) ஜப்பானியர்கள் கரை இறங்கினர். பிரித்தானிய இந்திய இராணுவத்துக்கும் (British Indian Army) ஜப்பானிய இராணுவத்துக்கும் இடையே பெரும் போர் மூண்டது.
பேர்ள் துறைமுகத் தாக்குதலுக்கு (Attack on Pearl Harbor) முன்னர் ஒரு மணி நேரத்திற்கு முன்பு தான் இந்த கோத்தா பாரு மோதல் நடந்தது. இந்த கோத்தா பாரு மோதல் தான், பசிபிக் போரின் தொடக்கத்தையும்; மலாயாவில் ஜப்பானிய ஆக்கிரமிப்பின் தொடக்கத்தையும் குறிக்கின்றது.
பிரித்தானியத் தளபதி ஆர்தர் பெர்சிவல்
பிரித்தானியத் தளபதி லெப்டினன்ட் ஜெனரல், ஆர்தர் பெர்சிவல் (Lieutenant-General, Arthur Percival), சிங்கப்பூரில் 85,000 நேச நாட்டுப் படைகளுக்குத் தலைமை தாங்கினார். இருப்பினும் அவரின் படைப் பிரிவுகளுக்குப் பலம் சற்றே குறைவாக இருந்தன.
பெரும்பாலான பிரிவுகளுக்கு, வெப்பமண்டலக் காடுகளில் போர் புரியும் அனுபவம் குறைவு. அதே சமயத்தில் எண்ணிக்கையில் நேச நாட்டுப் படையினர் ஜப்பானியர்களை விட அதிகமாக இருந்தனர்.
மலேசியா-சிங்கப்பூர் தரைப்பாலம் தகர்ப்பு
அந்தக் காலக்கட்டத்தில், தீபகற்ப மலேசியாவின் பெரும் நிலத்தில் உள்ள நீர்த்தேக்கங்களில் இருந்து தான் சிங்கப்பூருக்கு நீர் பெறப்பட்டது. அந்த வகையில் ஜப்பானியர்கள் முன்னேறி வரும் தரைப் பாதைகளைப் பிரித்தானிய படையினர் அழித்தார்கள். மலேசியா-சிங்கப்பூர் தரைப் பாலத்தையும் தர்த்து விட்டார்கள்.
அதனால் ஜொகூர் நீரிணையில் ஜப்பானியர்கள் ஒரு புதிய குறுக்குப் பாலத்தைக் கட்ட வேண்டிய கட்டாயம் ஏற்பட்டது. அப்போதைய நிலையில் சிங்கப்பூர் மிகவும் முக்கியத்துவம் வாய்ந்ததாகக் கருதப்பட்டது. அதனால் பிரித்தானியப் பிரதமர் வின்ஸ்டன் சர்ச்சில், கடைசிவரை போராடும்படி தளபதி பெர்சிவாலுக்கு உத்தரவிட்டார்.
தவறான கணிப்பு
ஜப்பானியர்கள் சிங்கப்பூர் தீவில் பிரித்தானியர்களின் பலவீனமான பாதுகாப்புப் பகுதியைத் தாக்கினார்கள். பிப்ரவரி 8-ஆம் தேதி சிங்கப்பூர் கடற்கரையில் தரை இறங்கினார்கள். பிரித்தானியத் தளபதி ஆர்தர் பெர்சிவல், ஜப்பானியர்கள் சிங்கப்பூரின் வடக்குப் பகுதியில் இருந்து வருவார்கள் என்று எதிர்பார்த்தார்.
சரியான நேரத்தில் பாதுகாப்பை வலுப்படுத்த ஆர்தர் பெர்சிவல் தவறிவிட்டார். மற்ற நேசப் படைகளின் தொடர்புகளும் துண்டிக்கப்பட்டு விட்டன. சிங்கப்பூர் கடற்கரைக்கு அருகில் சில தற்காப்பு நிலைகள் மட்டுமே இருந்தன.
பிப்ரவரி 15-ஆம் தேதி
ஜப்பானிய முன்னேற்றம் தொடர்ந்தது. மற்றும் நேச நாடுகளுக்கு அத்தியாவசியப் பொருட்கள் இல்லாமல் போயின. பிப்ரவரி 15-ஆம் தேதிக்குள், நகரத்தில் உள்ள ஒரு மில்லியன் பொதுமக்கள், நேச நாட்டுப் படைகளால் தக்க வைக்கப்பட்டு இருந்த தீவின் 1 விழுக்காட்டுப் பகுதிக்குள் அடைபட்டுக் கிடந்தடனர்.
ஜப்பானிய விமானங்கள் நீர் விநியோகக் கட்டமைப்புகளின் மீது தொடர்ந்து குண்டுகளை வீசின. ஜப்பானியர்களும் கிட்டத்தட்ட சிங்கப்பூரைக் கைப்பற்றிய நிலைக்கு வந்து விட்டனர்.
ஜப்பானிய தளபதி தோமோயுகி யமாசிதா
போர் தொடங்கியதில் இருந்து இரண்டாவது முறையாக, ஜப்பானிய தளபதி தோமோயுகி யமாசிதா நிபந்தனையற்ற சரணடைதலைக் கோரினார். 1942 பிப்ரவரி 15-ஆம் தேதி பிற்பகலில், பெர்சிவல் சரண் அடைந்தார். சுமார் 80,000 பிரிட்டிஷ், இந்திய, ஆஸ்திரேலிய மற்றும் உள்ளூர் துருப்புக்கள் போர்க் கைதிகளாக ஆனார்கள்.
மலாயாவில் கைது செய்யப் பட்டவர்களுடன் சேர்த்து அவர்கள் மீதான துஷ்பிரயோகம் அல்லது கட்டாய உழைப்பினால் 50,000 போர் வீரர்கள் இறந்தனர். பிரித்தானியத் துருப்புகள் சரண் அடைந்த மூன்று நாட்களுக்குப் பிறகு, ஜப்பானியர்கள் சூக் சிங் தூய்மைப் படுத்துதல் (Sook Ching Purge) எனும் இனக் களையெடுப்பைத் தொடங்கினார்கள்.
இந்திய தேசிய இராணுவம்
ஆயிரக் கணக்கான பொதுமக்களை ஜப்பானியர்கள் கொன்றனர். சுமார் 40,000 இந்திய வீரர்கள், இந்திய தேசிய இராணுவத்தில் (Indian National Army) சேர்ந்து பர்மா எல்லையில் ஜப்பானியர்களுடன் போரிட்டனர். இந்த வீரர்கள் பெரும்பாலும், கட்டாயப் படுத்தப்பட்ட நிலையில் இந்திய தேசிய இராணுவத்தில் சேர்க்கப் பட்டதாகவும் சொல்லப் படுகிறது.
சிங்கப்பூர் போர் அல்லது சிங்கப்பூரின் வீழ்ச்சியை, பிரித்தானிய இராணுவ வரலாற்றில் மிக மோசமான பேரழிவு என்று சர்ச்சில் கூறினார்.
இரு போர்க் கப்பல்கள் இழப்பு
1941 டிசம்பர் 9-ஆம் தேதி, எச்.எம்.எஸ். பிரின்ஸ் ஆப் வேல்ஸ் (HMS Prince of Wales); மற்றும் எச்.எம்.எஸ். ரிபல்ஸ் (HMS Repulse) ஆகிய இரு போர்க் கப்பல்கள் மலாயாவின் கிழக்கு கடற்கரை வழியாகக் குவாந்தான் துறைமுகத்திற்குச் சென்றன. இரண்டு கப்பல்களுக்கும் வான் பாதுகாப்பு இல்லாததால், இரண்டு கப்பல்களும் ஜப்பானிய விமானங்களின் குண்டு வீச்சுகளுக்கு இலக்காகி தென்சீனக் கடலில் மூழ்கின.
இந்த இரு போர்க் கப்பல்களின் இழப்பு; சிங்கப்பூரின் வீழ்ச்சி; மலாயாவை ஜப்பானியர்களிடம் பறிகொடுத்தது; மற்றும் 1942-இல் ஏற்பட்ட பிற தோல்விகள்; தென்கிழக்கு ஆசியாவில் பிரித்தானியக் காலனித்துவ ஆட்சியை முடிவுக்கு கொண்டு வரும் நிலைக்கு உட்படுத்தின.
டான் மோ
டான் மோ (Dawn Moe, பிறப்பு: 1952), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் மூன்று பெண்கள் தேர்வுத் துடுப்பாட்டப் போட்டிகளில்  கலந்து கொண்டுள்ளார். 1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1952 பிறப்புகள் பகுப்பு:வாழும் நபர்கள்
நிரபராதி (1984 திரைப்படம்)
நிரபராதி (Niraparaadhi) 1984 ஆம் ஆண்டு வெளிவந்த இந்திய தமிழ் மொழி குற்றப் படம் ஆகும். இத்திரைப்படத்தினை கே. விஜயன் இயக்கினார். சுரேஷ் ஆர்ட்ஸ் நிறுவனம் மூலம் கே.பாலாஜி தயாரித்தார்.
இப்படத்தில் மாதவி மற்றும் சில்க் ஸ்மிதா ஆகியோர் முக்கிய வேடங்களில் நடித்தனர். இப்படத்திற்கு சங்கர் கணேஷ் இசை அமைத்திருந்தார். இந்தப் படம் பீ ஆப்ரூ என்ற இந்தி திரைப்படத்தின் ரீமேக் ஆகும்.
கதைகளம்
நிழல்கள் ரவி ஒரு பெண்ணை காதலித்து திருமணம் செய்துகொள்கிறார். இருவரும் ஒரு பங்களாவில் வாழ வருகிறார்கள். வி.கே. ராமசாமி, கே. விஜயன் போன்றோர் அந்தப் பெண்ணிடம் தவறாக நடந்துகொள்கின்றனர். அதன்பிறகே நிழல்கள் ரவி தொடர்ந்து காதல் என்ற பெயரில் பெண்களை ஏமாற்றி அவர்களிடம் விற்றுவிடுவது தெரிகிறது.
ஒலிப்பதிவு
இத்திரைப்படத்திற்கு சங்கர்-கணேஷ் இசையமைத்தனர்.
வெளியீடு
படம் வெளியிடுவதற்கு முன்னர் தணிக்கை சிக்கல்களை எதிர்கொண்டது.
மேற்கோள்கள்
பகுப்பு:சங்கர் கணேஷ் இசையமைத்த திரைப்படங்கள் பகுப்பு:1984 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:மனோரமா நடித்த திரைப்படங்கள்
அரூனா ரோய்
அரூனா ரோய் (Aruna Roy, பிறப்பு 26 மே 1946) ஒர் இந்திய அரசியல் சமூக செயற்பாட்டாளர். இவர் தொழிலாளர்கள் உழவர்கள் ஒற்றுமைப் பலம் (Mazdoor Kisan Shakti Sangathana) என்ற அமைப்பின் அமைப்பாளர். இவர் தகவல் அறியும் உரிமைக்கான இயக்கத்துக்காகவும் அறியப்படுகிறார். தேசியப் பரிந்துரை அவையின் உறுப்பினராகவும் விளங்கினார்.
2011ஆம் ஆண்டு ஆகத்து மாதம் அன்னா அசாரே நிகழ்த்திய ஜன் லோக்பால் மசோதாவிற்கான போராட்டத்தின்போது அரசு நிலைக்கும் அன்னா குழுவினரின் நெகிழ்வற்ற நிலைக்கும் இடைப்பட்ட உரையாடி தீர்வு காணக்கூடிய நிலையை பரிந்துரைத்து ஊடகங்களின் கவனத்தை ஈர்த்தார்[ .இதனால் தகவல் உரிமை சட்டப் போராட்டத்தில் இணைந்திருந்த அரவிந்த் கெஜ்ரிவாலுடன் கருத்து வேற்றுமை கொண்டார்.
மேற்கோள்கள்
பகுப்பு:சமூக சேவகர்கள் பகுப்பு:1946 பிறப்புகள் பகுப்பு:ரமோன் மக்சேசே விருது பெற்றோர் பகுப்பு:வாழும் நபர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள்
ரிச்சர்ட் பொவர்ஸ்
ரிச்சர்ட் பொவர்ஸ் (Richard Bowers, பிறப்பு: சூன் 16 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2002ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரிச்சர்ட் பொவர்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள்
எஸ். வி. சுப்பையா
'''எஸ். வி. சுப்பையா''' (1920 - 29 சனவரி 1980) ஒரு இந்திய மேடை நடிகரும் திரைப்பட நடிகரும் ஆவார். இவர் முக்கியமாகத் தமிழ் நாடகங்கள் மற்றும் திரைப்படங்களில் இடம்பெற்றிருந்தார். இவர் பெரும்பாலும் உணர்ச்சிகளை வெளிப்படுத்தும் முக்கிய கதாபாத்திரங்களில் நடித்தவர்.
ஆரம்பகால வாழ்க்கை
தமிழ்நாட்டின் அப்போதைய திருநெல்வேலி மாவட்டத்தின் ஒரு பகுதியாக இருந்த செங்கோட்டையைச் சேர்ந்தவர் சுப்பையா. ஐந்தாம் வகுப்புவரை படித்தவர் நடிப்பில் ஆர்வம் மேலிட, ‘செங்கோட்டை ஆனந்த சக்திவேல் பரமானந்த பாய்ஸ் கம்பெனி’ யில் 11-வது வயதில் சேர்க்கப்பட்டார். பின்னர், பாலசண்முகானந்தா சபை மற்றும் சக்தி நாடகசபா போன்ற நாடக குழுக்களில் இணைந்து நடித்தார். சக்தி நாடக சபாவில், கவிஞர் எஸ். டி. சுந்தரம் எழுதிய ’கவியின் கனவு’ நாடகத்தில் மகாகவி ஆனந்தனாக நடித்தார். இது இவருக்கு தமிழ் படங்களில் நுழைய வழி வகுத்தது.
திரைப்பட வாழ்க்கை
ஏ.வி.எம் புரொடசன்சின் முன்னோடியான பிரகதி பிக்சர்ஸ் தயாரித்த விஜயலட்சுமி (1946) படத்தின் மூலம் திரைத்துறைக்கு அறிமுகமானார். அடுத்து இவர் ஜுபிடர் பிக்ச்சர்ஸ் தயாரித்து கோவை அய்யமுத்து மற்றும் டி. ஆர். கோபு இயக்கிய கஞ்சனில் (1947) நடித்தார். பின்னர், அவர் அபிமன்யுவில் சகுனியாக நடித்தார், இதில் எம். ஜி. ராமச்சந்திரன் அர்ஜுனனின் பாத்திரத்தை ஏற்றிருந்தார்.
சுப்பையாவுக்கு திருப்புமுனையாக காலம் மாறிப்போச்சு (1956) படம் அமைந்தது. அதில் இவர் ஏற்றிருந்த கதாபாத்திரம் இவரது குணச்சித்திர நடிப்புக்கு ஆழமான அஸ்திவாரம் போட்டுக்கொடுத்தது. இது இவரது எதிர்கால படங்களில் நல்லபாத்திரங்களை பெற்றுத்தர வாய்பாக இருந்தது. தமிழ்த் திரைப்பட ஆர்வலர்களிடையே இவரது பாத்திரம் எப்போதும் பசுமையாகவே இருக்கும்படியான பல படங்கள் இருந்தாலும், வரலாற்றுப் படமான கப்பலோட்டிய தமிழன் (1961) படத்தில் இவர் நடித்த பாத்திரம் அவர்களின் மனதில் ஆழமாகப் பதியும். இந்தப் படத்தில் இவர் சுப்பிரமணிய பாரதியாக நடித்தார். பாரதியாக நடித்த இவரது பாணியை சிவாஜி கணேசன் முதல் கமல்ஹாசன் வரை, எதிர்கால படங்களில் பாரதி வேடத்தில் தோன்றிய, பல கலைஞர்கள் பின்பற்றினர்.
சுப்பையா தனது சொந்த தயாரிப்பு நிறுவனமான அம்பாள் புரொடசன்சில் காவல் தெய்வம் என்ற படத்தை தயாரித்தார். இப்படத்தில் சிவாஜி கணேசன், ஆர். முத்துராமன், டி. எஸ். பாலையா, எம். என். நம்பியார், நாகேஷ், வி. கே. ராமசாமி போன்ற அக்காலத்திய பெரிய நட்சத்திரங்கள் நடித்திருந்தனர். அவர்களில் பெரும்பாலோர் சிறப்புத் தோற்றங்களில் தோன்றினர்.
இந்தப் படத்தில் சிவகுமார் மற்றும் லட்சுமி நாயகன் நாயகியாக நடித்தனர். சிவாஜி கணேசன் தனது பாத்திரத்திற்கான ஊதியத்தை பெற மறுத்துவிட்டார். உணர்ச்சிவசப்பட்ட சுப்பையா "எனது அடுத்த பிறப்பில் நான் ஒரு நாயாக மாறி சிவாஜி கணேசனுக்கு சேவை செய்வேன்" என்றார். அவரது தாழ்மையான ஆளுமை இதுதான்.
தனிப்பட்ட வாழ்க்கை
சுப்பையா வேளாண்மையில் ஆர்வம் கொண்டிருந்தார். சென்னை செங்குன்றம் அருகிலுள்ள கரணோடையில் நிலத்தை வாங்கி அதை ஒரு பண்ணையாக மாற்றினார். இவருக்கு (திரைப்பட) படப்பிடிப்பு இல்லாதபோது, தனது பண்ணையில் வேலை செய்வார். இவர் ஆழ்ந்த சமய நம்பிக்கைக் கொண்டவராகவும், வாழ்க்கையில் சில கொள்கைகளைக் கொண்டவராகவும் இருந்தார். இரவு 9 மணிக்குப் மேல் இவர் வேலை செய்ய மாட்டார். படிப்பதில் ஆர்வமுள்ளவர் மற்றும் ஜெயகாந்தனின் தீவிர வாசகர்.
உடல்நலக்குறைவு காரணமாக 1980 சனவரி 29 அன்று இவர் இறந்தார். செங்கோட்டையில் பிறந்தவர் செங்குன்றத்தில் உள்ள தனது பண்ணையில் இறந்தார் என்பது ஒரு விசித்திரமான தற்செயல் நிகழ்வு.
வெளி இணைப்புகள்
பகுப்பு:1920 பிறப்புகள் பகுப்பு:1980 இறப்புகள் பகுப்பு:தென்காசி மாவட்ட நபர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ்நாட்டு நடிகர்கள்
கைபர் பக்துன்வா மாவட்டப் பட்டியல்
பாகிஸ்தான் நாட்டின் வடக்கில் அமைந்த கைபர் பக்துன்வா மாகாணத்தில் அமைந்த 38 மாவட்டங்களில் பட்டியல்.
மேற்கோள்கள்
பகுப்பு:பட்டியல்கள்
பகுப்பு:கைபர் பக்துன்வா மாகாணத்தின் மாவட்டங்கள் பகுப்பு:கைபர் பக்துன்வா மாகாணம்